Alaquàs va celebrar el Dia sense Cotxes el passat diumenge
25/09/2007 9:34:00

# Alaquàs va celebrar el Dia sense Cotxes el passat diumenge

*   25/09/2007 9:34:00
*   [Imprimir](#)
*   Compartir
*    https://www.alaquas.org/documento.asp?id\_do=10262

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F10262%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20va%20celebrar%20el%20Dia%20sense%20Cotxes%20el%20passat%20diumenge)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/10262/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2007/2/10262/10262_Form_4.jpg)](https://www.alaquas.org/ficheros/documentos/2007/2/10262/10262_Form_10.jpg "<a href='https://www.alaquas.org/ficheros/documentos/2007/2/10262/10262_Form_10.jpg' target=_blank><i class='fa fa-external-link' aria-hidden='true'></i>.Alaquàs va celebrar el Dia sense Cotxes el passat diumenge</a>")

Una passetjada ciclista i diversos tallers organitzats per l'Ajuntament van aparcar els cotxes per un dia

Els carrers d'Alaquàs van viure el passat diumenge 23 de setembre els actes al voltant del Dia Europeu sense Cotxes. Després d'una setmana plena d'actes, el diumege va ser el dia escollit per passetjar per la ciutat en bicicleta o altre mitjà no contaminant i endinsar-se en tota mena d'activitats esportives, d'educació, de concienciació i d'entreteniment.

Les activitats del Dia Europeu sense Cotxes van girar al voltant de l'ús de la bicicleta. L'Ajuntament d'Alaquàs va preparar dos circuits, un adreçat als més menuts i els vianants i l'altre per als adults. El primer va recòrrer des de les 10 del matí els carrers més cèntrics del municipi, restringits d'aparcament i trànsit, des de la plaça de la Constitució, passant pel carrer Major, la plaça d'Espanya, el carrer del Convent, el carrer dels Benlliure, el carrer Mare de Déu del Carme i l'avinguda Miguel Hernández, per tornar a la plaça de la Constitució. El segon va bordejar la ciutat a partir de les 10 del matí, partint del carrer Lanjarón, seguint pel carrer de la Mestra, l'avinguda General Palafox, el carrer de Sant Gaietà, la carretera d'Aldaia i el camí Vell de Torrent. Al final dels circuits es van sortejar tres bicicletes i va haver-hi un esmorzar ciclista.

D'altra banda, l'avinguda del País Valencià va ser l'escenari durant tot el matí d'activitats com circuits vials de diferent dificultat per a bicicletes, castells inflables, jocs de taula, esports... Precisament aquestes propostes d'oci i ensenyament van recòrrer diferents zones de la ciutat durant tota la setmana.

A més d'aquests actes, tota la setmana ha estat repleta de celebracions al voltant d'aquest dia. Els primers actes organitzats per l'Ajuntament es van orientar als joves de 5é de primària dels col·legis del municipi, que van participar en xerrades d'educació viària als seus propis centres durant tota la setmana. Les vesprades del 19 i 20 de setembre va haver temps per als jocs de taula, esports i diversos tallers als carrer Rigoberta Menchu i l'avinguda General Palafox. El divendres 21 de setembre els alumnes de segon cicle de primària van llegir un manifest i es van organitzar al Castell dues xerrades sobre educació viària i tercera edat, i accidents.